सड़क पर बड़े-बड़े गड्ढे, मुश्किल से निकल रहे छोटे-बड़े वाहन
अमोना टोंकखुर्द मार्ग निर्माण का एस्टीमेट बनाकर भेजा था। शासन स्तर से निरस्त हो गया। तीन चार दिन में दूसरा इस्टीमेट बनाकर भेजेंगे। बीके अग्रवाल, एसडीओपी, लोनिवि सोनकच्छ
भास्कर संवाददाता | टोंककलां
टोंकखुर्द से अमोना मार्ग की हालत जीर्ण शीर्ण है। सड़क मार्ग पर बड़े-बड़े गड्ढों की भरमार है। इस मार्ग से छोटे-बड़े वाहनों का निकलना भी मुश्किल हो रहा है। ग्रामीणों के मुताबिक उन्होंने कई बार इस मार्ग के निर्माण की मांग की लेकिन सुनवाई नहीं हुई।
अमोना के पूर्व सरपंच बलदेवसिंह गुर्जर, अंतरसिंंह भाटी, डॉ. दयाराम चौधरी, रवि भाटी, हेमंत नायक, गोविंद जायसवाल, डॉ मनोहर भाटी, जीवन मंडलोई, विनोद मंडलोई, अखिलेश मंडलोई, जानकीलाल अस्ताया आदि ने बताया कि इस मार्ग से प्रतिदिन 25 गांंव के लोगों का आवागमन होता है।
इस मार्ग से स्कूली बच्चों सहित शासकीय कर्मचारियों का आना-जाना लगा रहता है। ग्रामीणों के अनुसार मार्ग पर बड़े-बड़े गड्ढों के कारण वाहन दुर्घटनाएं हो रही हैं। मार्ग का निर्माण लोनिवि के माध्यम से हुआ था, जिसमें भी गांव के अंदर से गुजरने वाले मार्ग को सीसी रोड करना था, परंतु नहीं हुआ।
पूर्व सांसद वर्मा को बताया
पिछले दिनों गांव के दौरे पर आए पूर्व सांसद सज्जनसिंह वर्मा को ग्रामीणों ने सड़क मार्ग की समस्या से अवगत कराया। वर्मा ने संबंधित अधिकारी से चर्चा का आश्वासन देते हुए निर्माण करवाने की बात कही।
टोंककलां, मार्ग की स्थिति दिखाते हुए ग्रामीण।
hin_Deva awa_Deva san_Deva hin_Deva awa_Deva hin_Deva hin_Deva hin_Deva hin_Deva